《烛影》
明代·屠瑶瑟

画梁疏影按红牙，光入花丛比桂华。
时伴琼筵翻广乐，乍浮纨扇隔轻纱。
溶溶春夜疑宵永，闪闪秋闺共月斜。
散尽缠头天欲曙，清光犹照五侯家。

作者简介：（1574—1600）浙江鄞县人，字湘灵。屠隆女。士人黄振古妻。与隆媳沈七襄皆能诗。常唱和闺中。万历二十八年冬七襄与湘灵先后死。两家汇刻其所作称《留香草》。
甬上耆旧诗·卷十九